Урысейм и Премьер-министр Медведев Дмитрий Iэ щIидзащ къуршым щызэуэным щыхуагъэхьэзыр центр КъБР-м къыщызэIухыным теухуа унафэм
Урысейм и Премьер-министр Медведев Дмитрий Iэ щIидзащ Къэбэрдей-Балъкъэр Республикэм хыхьэ Терскол посёлкэм къуршым щызэуэным щыхуагъэхьэзыр центр къыщызэIухыным теухуа унафэм. А документыр къытрадзащ www.pravo.gov.ru официальнэ интернет-порталым.
«УФ-м ЗыхъумэжыныгъэмкIэ и министерствэм къегъэщIылIа, «къуршым щызэуэнымрэ абы къыщелынымрэ щыхуагъэхьэзыр «Терскол» центр» федеральнэ кIэзонэ IуэхущIапIэ къызэгъэпэщын, щылажьэхэм я бжыгъэр нэхъыбэ дыдэу цIыху 200 хъууэ», — итщ а унафэм.
Центрым и лэжьыгъэр нэхъыщхьэу зытеухуауэ щытынур УФ-м IэщэкIэ ЗэщIэузэда и Къарухэм хэтхэр къуршым къулыкъур зэрыщрахьэкIынум хуэгъэсэнырщ.
ХъыбарегъащIэ агентствэхэм къызэратамкIэ.
